**Felkészülési Kérdések (válaszok).**

Az ejtőernyős honvédelmi öttusa versenyre

**1.** Az ejtőernyő fő részei: kupola, heveder, tok, zsinórzat.

**2.** A Magyar Honvédségben rendszeresített ejtőernyők kupoláinak típusai: körkupolás, légcellás (paplan).

**3.** Milyen fizikai jelenség segíti az ejtőernyő kinyílását? A légellenállás.

**4.** Ki tervezte, dokumentáltan az első ejtőernyőt? Leonardo da Vinci.

**5.** Milyen ejtőernyő nyitási módokat ismerünk? Kézi, fékernyős (kombinált), bekötött, automatikus.

**6.** Mi a termik? Függőleges irányú légmozgás.

**7.** A Magyar Honvédségben rendszeresített szállító helikopter típusa, amely alapvetően biztosítja az ejtőernyős képzést a MI-8 (MI-17).

**8.** A Magyar Honvédségben rendszeresített szállító repülőgép típusa, amely ma biztosítja a légi szállítást, az AN-26.

**9.** Az An 26-os szállító repülőgépből hátul, a farok résznél lehet ejtőernyővel kiugrani.

**10.** Bekötött rendszerű ugrásnál a légijármű sodronykötelére karabinerrel

rögzített bekötő kötél nyitja a főernyőt.

**11.** A termik jelenség felfelé emeli, megállítja, vagy lassítja az ejtőernyő

süllyedését.

**12.** 1938-ban megbízták vitéz Bertalan Árpád századost az ejtőernyős keret és a majdan felállítandó század parancsnokságával. Ő végezte a kerettagok kiválasztását.

**13.** A magyar hadvezetés 1939. október elsejével Pápát jelölte ki az

ejtőernyős keret új helyőrségévé, ahol rendelkezésre állt az 1936-ban

felépített új repülőtér, és elrendelte ugyanezen dátummal az ejtőernyős

század béke létszámának elérését.

**14.** Az ejtőernyős célba ugrásnál kettő centiméter átmérőjű kör a „O” érték.

**15.** A Magyar Honvédségen belül a 2. vitéz Bertalan Árpád Különleges

Rendeltetésű Dandárnál, a 86 Helikopter bázisnál és a 24. Bornemissza

Gergely Felderítő Ezrednél folytatnak ejtőernyős kiképzést.

**16.** A meteorológiai jelenségek közül a szél van a legnagyobb hatással az ejtőernyős ugrásokra.

**17.** Az ejtőernyős ugrást végrehajtani Mi-24 típusú harci helikopterből csak kézi nyitási móddal lehetett.

**18.** Az első magyar katona ejtőernyős vitéz Boksay Antal főhadnagy

megfigyelő pilóta volt.

**19.** Az első magyar katonai ejtőernyős ugrást vitéz Boksay Antal 1918. március 23-án hajtotta végre.

**20.** Ennek tiszteletére az ejtőernyősök fegyvernemi napja március 23.

**21.** 1939 januárjában megszületett a Hehs Ákos főmérnök nevével fémjelzett, illetve a kollektívája által tervezett és készített H39 típusú magyar ejtőernyő család.

**22.** 1939 januárjának második felében véglegesítették a magyar ernyőket, és a mintapéldány tíz dobópróbán ment keresztül. Bertalan jelenlétében még további hét próbadobást hajtottak végre, majd a százados is kipróbálta az ejtőernyőt: nyolcszáz, majd ötszáz méter magasról ugrott. Bertalan elégedett volt az eredménnyel.

**23.** Az első magyar ejtőernyős alakulat parancsnoka vitéz Bertalan Árpád őrnagy volt.

**24.** A magyar ejtőernyősök első háborús bevetése 1941-ben történt.

**25. 1948 októberében megalakult az 1. Ejtőernyős Század** 120 fővel, melynek gerincét a kiképző keret képezte – összetétele: 4 tiszt, 16 tiszthelyettes, illetve tisztes volt. Mindannyian a II. világháború veteránjai voltak. Parancsnokuk Kiss Zoltán százados. A Szolnoki katonai repülőtéren települtek, fő feladatuk a feltételek megteremtése az ejtőernyős század felállításához. A század ejtőernyős lövészszázad volt, alapvetően szovjet fegyverekkel, PD-6 ejtőernyőkkel felszerelve. Fő feladatuk egyfelől az ejtőernyős alakulatokra jellemző kiképzési tematika kidolgozása, melynek alkalmazásával a kiképzés folytatása és a tisztes képzés beindítása, másfelől az akkor már tervezési stádiumban lévő 1. Honvéd Önálló Ejtőernyős Zászlóalj megalakításához a feltételek megteremtése, egy új típusú szervezet alapjainak lerakása volt.

**26.** A felderítő zászlóalj második világháborút követő történeti eseményei: 1949. augusztusi kihelyezés után eltávolodtak Szolnoktól.

Ugyanis a század, Bakonykútról (itt volt a kihelyezés), már nem Szolnokra, hanem az időközben újjáépített tapolcai repülőtérre vonult be.

Itt a Tarányi János őrnagy parancsnoksága alatt lévő lövészezredhez soroltak be. Ekkor az alegység parancsnoka Sáray Bertalan százados volt.

**27.**1950 szeptemberében a század Kaposvárra a tüzérlaktanyába költözött át.

Az 1951-évi átszervezés során a HM 04900/hvk. Szerv. 0-1951-es számú parancs 9-es számú mellékletének megfelelően a 12. Zrínyi Miklós lövész ezred I. zászlóaljára épülve, megalakult a *62. Önálló Ejtőernyős Század* (Pf. 2521). 1951 tavaszán kezdődtek meg az ugrások a régi taszári repülőtéren. Még ez év március elsejét követően megindultak a „tisztogatások”. Leváltásra került az alegység parancsnoka Sáray Bertalan százados, de hasonló sorsra jutott Bukovi Pál, Szilágyi Mihály és Siklósi László ejtőernyős tiszt is. Parancsnoknak Siklósi Ernő lövészfőhadnagyot nevezték ki.

**28.** A II. Világháborút követően K-1 Kucher géppisztollyal szerelték fel az

újjászervezett ejtőernyős csapatokat.

**29.** A II. Világháborút követően az újjászervezett ejtőernyős csapatok Li-2-es típusú repülőgépekből hajtottak végre ejtőernyős ugrást.

**30.** Az 1951-es év számos változást hozott a magyar haderő életében. Ilyen volt például, hogy június 1-től a megnevezés Magyar Honvédségről Magyar Néphadseregre változott, november 1-től a „bajtárs” helyett „elvtárs” lett a megszólítás, a haderő létszáma pedig ekkor már meghaladta a 115 ezer főt. A változások közé tartozott többek között, hogy a korábbi ejtőernyős zászlóalj kivált a kaposvári lövészezred kötelékéből és a Székesfehérvár-Sóstói (táci) repülőtéren, mint MN 62. Önálló Ejtőernyős Zászlóalj – hadsereg közvetlen ejtőernyős lövész zászlóaljként – újjászervezésre került. A zászlóalj szervezetét három ejtőernyős lövészszázad, egy géppuskás század, egy aknavető üteg, egy híradó század, egy-egy páncéltörő és géppisztolyos szakasz alkották.

Fegyverzetét, felszerelését szovjet eszközök képezték, kiképzésük az ejtőernyős felkészítéssel és ugrásokkal kiegészítve az általános lövész kiképzési program szerint történt. Az ejtőernyős ugrások végrehajtására a 49M háternyők, a megfelelő mentőernyőkkel PD-6 típusú hát- és mentőernyők, 1952 tavaszától az új fejlesztésű GYE-51 mintájú hát és GYE-52 mintájú mentőernyők kerültek rendszeresítésre. Az ugrások végrehajtásához szállítóeszközként LI-2 típusú repülőgépeket biztosítottak.

**31.** A zászlóalj 1952. szeptemberben elérte a készenlétet, melyről október 18-án gyakorlat keretében adott számot Újkígyós térségében. Az ejtőernyős kirakást 21 db LI-2 és egy C-47 repülőgépből, 600 méter magasságból GYE-51 mintájú ejtőernyőkkel több mint 400 fő hajtotta végre. Ez volt a legnagyobb ejtőernyős gyakorlat a Magyar Néphadsereg történetében.

Feladataikat eredményesen végrehajtották, de Juhász Mihály hadnagy –

aki a csapatzászlóval ugrott,- halálos balesetet szenvedett, az ejtőernyős

kötelék parancsnoka Sziklai Mátyás főhadnagy lábát törte, és további 30-

35 fő szenvedett töréses, illetve könnyebb sérüléseket.

**32.** A békében végrehajtott ejtőernyős ugrások alkalmával mindig kell

mentőnek lenni a földet érés helyszínén.

**33.** A mélységi felderítés első alegysége a MN 34. Önálló Mélységi Felderítő Század volt. A század létrehozása a HM 003000. számú „Szigorúan titkos” parancsa alapján 1959. október 14-én kezdődött vezérkar közvetlenként, a MNVK 2. Csoportfőnökség alárendeltségében. Az alegység 1959. december 1-jén jött létre, MN 7000 fedőszámmal Budapesten a Ságvári Endre laktanyában, Tóth Gábor őrnagy parancsnoksága alatt. A század 1960 októberében a Budaörsi Vasvári Pál, majd 1961 októberében a Budapesti Kinizsi Pál laktanyában díszlokál. A század szervezetét törzs, és két felderítő szakasz képezte, létszáma közel 70 fő volt. Sorállományhoz olyan katonák kerültek, illetve vonultak be, akik az MHSZ keretén belül ejtőernyős előképzésben részesültek. A század ejtőernyős szolgálata 1961. január 1-vel alakult meg, vezetője Valkó Gyula százados volt. A szervezet 150 db GYE-51 mintájú háternyővel, 150 db GYE-52 mintájú mentőernyővel és 5 db PD-47 mintájú háternyővel rendelkezett. 1962 őszétől D-1-8 típusú szovjet deszant ejtőernyők és PZK-51 mintájú mentőernyők kerültek rendszeresítésre.

**34.** Az ejtőernyős kiképzést és az ugrásokat tábori körülmények között hajtották végre, az 1962-es kiképzési év során összesen 2146-ot. 1962-ben a század harcoló állományát 4 szakaszba szervezték, és tevékenysége, elért eredményei 1962 őszére megteremtették a feltételeit a zászlóaljjá történő fejlesztésnek. A század felállítása jelentős szervezési kérdés volt.

A katona utódok számára – szakmai szempontok mellett számunkra – talán a legfontosabb az ejtőernyőzés újraélesztése volt. Lehetőség arra, hogy a katonai ejtőernyőzés második generációja ismereteit, tapasztalatait átadja egy új felnövekvő generációnak.

**35.** A 34. Önálló Mélységi Felderítő Zászlóalj megalakítása 1962 őszén kezdődött, majd 1963 augusztusában MN 3100 fedőszámmal, – már, mint kész zászlóalj – Mikula János őrnagy parancsnoksága alatt Budapestről Szolnokra költözött át.

**36.**A zászlóalj szervezete 1964-1965-ben lényeges változáson ment át.

Szervezetét a zászlóalj törzsén kívül három mélységi felderítő század –

századonként 2-2 felderítő szakasszal –, híradó század, kiképző század és törzsszázad képezték. A 3. század állományából „M” esetére létrehozták az 5. Hadsereg alárendeltségébe kerülő 27. Önálló Mélységi Felderítő Századot 8 mélységi felderítő csoporttal, mely szükség esetén 12-re volt növelhető.

**37.** A magyar ejtőernyősöket összefogó egyik szervezet neve: Magyar

Ejtőernyősök Bajtársi Szövetsége, amely 1991-ben jött létre.

**38.** Magyarországon 16 éves kortól lehet elkezdeni az ejtőernyős ugrást

megfelelő orvosi vizsgálat és szakmai felkészítés után.

**39.** Az ejtőernyős katona csak olyan ejtőernyővel ugorhat, amelyik

kezeléséről típusvizsgát tett.

**40.** 1974. július 28-augusztus 04. között Szolnokon került megrendezésre a XII. Ejtőernyős Világbajnokság, a magyar csapat összetettben a negyedik helyen végzett.

**41.** Hüse Károly százados az 1976-os római ejtőernyős világ-bajnokságon egyéni összetett versenyében az ötödik helyezést érte el.

**42.** Hüse Károly több mint két évtizeden keresztül képviselte a magyar

színeket az ejtőernyős sportban és a katonai ejtőernyőzés területén 1978. május 26-án 6262. ugrásánál bekövetkezett haláláig.

**43.** Napjainkban a katonasportolók, akik többségében a nemzeti válogatottat is alkotják, a Szolnoki Honvéd Ejtőernyős SE tagjai.

**44.** Az ejtőernyős sportolók között Mészárovics György rendelkezik a

legtöbb ugrással, amely több mint 16000.

**45.** FAI Ejtőernyős Junior Stílus és Célbaugró Világbajnokságon 2008-ban Olenyik Roland szakaszvezető 1. helyezést ért el célbaugrásban.

**46.** A Légi világjátékok Olaszországi versenyén 2009-ben Asztalos István zászlós 1. helyezést ért el célbaugrásban.

**47.** Egyéni összetett Európa Kupa Bajnok 2006-ban célbaugrásban Varga Tamás zászlós.

**48.** 2007 –ben Világkupa Ejtőernyős Versenysorozat célbaugrás összetett bajnok: Varga Tamás zászlós.

**49.** 2009-ben Világkupa Ejtőernyős Versenysorozat célbaugrás összetett

junior bajnok: Olenyik Roland szakaszvezető.

**50.** VILÁGKUPA 2010 - Nemzetközi Ejtőernyős Versenysorozat, egyéni

célbaugrás: 1. Asztalos István zászlós és a csapat is.

**51.** 2004 és 2006-ban a Klasszikus Ejtőernyős Világbajnokság csapat

célbaugrás: 2. hely. A katona válogatott alkotta a magyar csapat.

**52.** A 32. FAI Ejtőernyős Célbaugró és Stílusugró Világbajnokságon Dubai Csapat célbaugrásban: III. hely. Magyarország. A csapat tagjai: **Kollár Gábor szds., Varga Tamás zls., Orsy László ftőrm., Asztalos István nyá.zls, Réczi Attila nyá. szds.**

**Egyéni célbaugrás: 4. hely Varga Tamás zls.**

**53.** Boda József: Ejtőernyősök című könyv, amely 2015-ben jelent meg a

Zrínyi Kiadó gondozásában, a magyarországi polgári ejtőernyőzés történetét igyekszik összefoglalni. A könyv második felében található az „ejtőernyős négytusa” kialakulása és története.

**54.** A Magyar Honvédség ejtőernyős válogatottja a Kubinkán megrendezett katonai ejtőernyős világbajnokságon, csapat-célbaugrásban világbajnoki címet szerzett!

**55.** A 2016-ban a magyar ejtőernyőzés történetében először szerzett

aranyérmet célbaugrásban és lett világbajnok a 40. Ejtőernyős Katonai Világbajnokságon a Magyar Honvédség ejtőernyős válogatottja: **Bánszki Tamás százados, Varga Tamás zászlós, Hirschler Gábor zászlós, Gál Szabolcs őrmester és Asztalos István önkéntes műveleti tartalékos zászlós.**

**56.** A Magyar Honvédség csapata huszonhat induló közül bizonyult a legjobbnak, a tíz ugrásból álló versenyen a versenyzőknek minél pontosabban kell célbaérni, a hibákat centiméterben jegyzik fel. A csapatok ötfősek, minden sorozatban mindenki ugrik, és a leggyengébb eredményt törlik. Jellemző az ugrások pontosságára, hogy a magyar csapat az ötven ugrásból összesen 26 cm hibát vétett összesen, a második helyezett orosz válogatott pedig 27 centimétert.

**57.** Az első ejtőernyős világbajnokságot 1951-ben rendezték Jugoszláviában.

A világ minden táján számos egyesület és klub nyújt lehetőséget erre a könnyen megtanulható sportra.

**58.** 1996. szeptember 16–22. között megrendezik Békéscsabán az XXIII.

Ejtőernyős Világbajnokságot 38 ország 173 férfi és 81 nő részvételével.

**59**. Az **MH 34. Bercsényi László Különleges Műveleti Zászlóalj** jogelődje az 1939. október 1-jén megalakított Honvéd Ejtőernyős Zászlóalj.

Az ejtőernyős fegyvernem hagyományait az 1951. október 4-én, Székesfehérváron megalakult ejtőernyős zászlóalj vitte tovább. A katonai szervezet működését 1954-ben felfüggesztették, majd további átszervezés keretén belül a katonai szervezet 1963-ban diszlokált Szolnokra.

Az alakulat 1990-ben vette fel gróf Bercsényi László nevét.

Az 1. felderítőszázad Magyarország NATO-tagságától kezdődően felajánlott erő, először 1999−2003 között az AMF (L) kötelékébe tartozott, majd ugyanez a század 2004. január 16-tól már az AMF (L) helyébe lépett NRF kötelékében teljesített féléves készenléti szolgálatot.

A felderítő-zászlóalj különleges műveleti zászlóaljjá alakulását 2005. szeptember 1-jén kezdte meg a katonai szervezet.

**60**. A [**Magyar Honvédség**](https://hu.wikipedia.org/wiki/Magyar_Honv%C3%A9ds%C3%A9g)**88. Könnyű Vegyes Zászlóalj** jogelődje az MH 88. Gyorsreagálású Zászlóalj, [1993](https://hu.wikipedia.org/wiki/1993). [szeptember 1](https://hu.wikipedia.org/wiki/Szeptember_1.)-jén alakult meg, amikor az MH 34. Bercsényi László Felderítő Zászlóalj bázisán elsőként hoztak létre egy kettős rendeltetésű (légi szállítású és ejtőernyős lövész) századot, majd a század bázisán megalakult az MH 88. Légimozgékonyságú Zászlóalj.

A két alakulat története ekkor kettévált, és a 88-as zászlóalj alapvetően egy könnyűlövész, míg a 34-es zászlóalj továbbra is felderítő szakmai vonalon tevékenykedett. A szétválástól függetlenül számos párhuzamosság megmaradt, ilyen volt a speciális szervezeti struktúra, az ejtőernyős- és búvárképesség integrálása, a hagyományostól eltérő fegyverzet, valamint eljárási módok.

A haderő átalakítás keretein belül [1996](https://hu.wikipedia.org/wiki/1996). [március 1](https://hu.wikipedia.org/wiki/M%C3%A1rcius_1.)-jével került átszervezésre, mint Gyorsreagálású Zászlóalj, [2000](https://hu.wikipedia.org/wiki/2000). [október 1](https://hu.wikipedia.org/wiki/Okt%C3%B3ber_1.)-jén, mint MH 1. Könnyű Vegyes Ezred, majd [2004](https://hu.wikipedia.org/wiki/2004). [szeptember 1](https://hu.wikipedia.org/wiki/Szeptember_1.)-jén már mint 25/88 Könnyű Vegyes Zászlóalj kezdte meg működését.

A zászlóalj feladatait a [MH 25. Klapka György Lövészdandár](https://hu.wikipedia.org/wiki/MH_25._Klapka_Gy%C3%B6rgy_L%C3%B6v%C3%A9szdand%C3%A1r) (Tata) szolgálati alárendeltségében hajtotta végre egészen 2015. március végéig, mikor is átkerült az [MH Összhaderőnemi Parancsnokság](https://hu.wikipedia.org/wiki/Magyar_Honv%C3%A9ds%C3%A9g_%C3%96sszhader%C5%91nemi_Parancsnoks%C3%A1g) szolgálati alárendeltségébe, új megnevezése pedig MH 88. Könnyű Vegyes Zászlóalj lett. 2015. december 31-én éjfélkor megszűnt.

Mindezen történelmi párhuzamosság következményeként 2016. január elsején az alakulat a [MH 34. Bercsényi László Különleges Műveleti Zászlóalj](https://hu.wikipedia.org/wiki/MH_34._Bercs%C3%A9nyi_L%C3%A1szl%C3%B3_K%C3%BCl%C3%B6nleges_M%C5%B1veleti_Z%C3%A1szl%C3%B3alj) bázisán létrehozott **MH 2. Különleges Rendeltetésű Ezred** kötelék zászlóaljaként működik az Ittebei Kiss József Hadnagy Helikopter Bázis területén.

2016. október 04-én a MH 2. Különleges Rendeltetésű Ezred felvette **v. Bertalan Árpád** nevét.

**61**. Az **MH 2. vitéz Bertalan Árpád Különleges Rendeltetésű Dandár** 2017. szeptember elsején alakult meg az MH 2. vitéz Bertalan Árpád Különleges Rendeltetésű Ezred jogutódjaként.   
Az alakulat napja: október 1., az első kísérleti ejtőernyős keret megalakulása (1938).

**62**. Hányadik éve rendezi meg az ESZSZ az ejtőernyős öttusát?

Először 2014-ben szerveztek meg és vezettek le a honvédelmi nevelés és toborzás részeként az országos szintű Ejtőernyős Honvédelmi Öttusát általános iskolák 5-6, 7-8. osztályos tanulói és középiskolások részére.

**63.** A katonai ejtőernyőzési hagyományok megőrzése érdekében, a nagy elődök tiszteletére a legjobbaknak járó vándorserlegeket három ejtőernyős legenda, I. korcsoport Kiss Zoltán posztumusz alezredes, II. korcsoport Sáray Bertalan ezredes és III. korcsoport Hüse Károly posztumusz őrnagy családjai ajánlották fel.

**64**. 2017-ben és 2018-ban Katonai Világbajnokságon 3. helyezés: Asztalos István, Bánszki Tamás, Varga Tamás, Hirschler Gábor, Gál Szabolcs; 2017-ben egyéniben: Varga Tamás 3. helyezés.

**65**. 2018-ban a 42. Katonai Ejtőernyős Világbajnokságot Magyarországon, Szolnokon rendezték meg, a magyar csapat célbaugrásban III. helyet ért el.

Csapattagok: Asztalos István, Bánszki Tamás, Gál Szabolcs, Hirschler Gábor, Varga Tamás.

Egyéni célbaugrásban Asztalos István 4. helyezést ért el.

**66**. Hol rendezték 2018-ban a Katonai Ejtőernyős Világbajnokságot? Magyarország, Szolnok.

**67**. Hányadik éve rendezi meg az ESZSZ az ejtőernyős öttusát?

Először 2014-ben szerveztek meg és vezettek le a honvédelmi nevelés és toborzás részeként az országos szintű Ejtőernyős Honvédelmi Öttusát általános iskolák 5-6, 7-8. osztályos tanulói és középiskolások részére.

**68.** A katonai ejtőernyőzési hagyományok megőrzése érdekében, a nagy elődök tiszteletére a legjobbaknak járó vándorserlegeket három ejtőernyős legenda, I. korcsoport Kiss Zoltán posztumusz alezredes, II. korcsoport Sáray Bertalan ezredes és III. korcsoport Hüse Károly posztumusz őrnagy családjai ajánlották fel.